open-index/open-wikipedia-markdown huggingface dataset:
அச்சனக்மர் வனவிலங்கு சரணாலயம்

**அச்சனக்மர் வனவிலங்கு சரணாலயம்** *(Achanakmar Wildlife Sanctuary)* என்பது  இந்தியாவில் உள்ள சத்தீசுகர் மாநிலத்தில் இருக்கும் ஒரு வனவிலங்கு பூங்காவாகும். சிறுத்தைப்புலிகள், வங்கப்புலிகள், மற்றும் காட்டு எருமை உட்பட  அருகிய ஆபத்தான விலங்கினங்கள் பல இப்பூங்காவில் காணப்படுகின்றன.

1972  ஆம் ஆண்டு உருவான வனவிலங்கு பாதுகாப்பு சட்டத்தின்கீழ் அச்சனக்மர்  வனவிலங்கு சரணாலயம் 1975 ஆம் ஆண்டு நிறுவப்பட்டது. 2009  ஆம் ஆண்டில் நிறைவேற்றப்பட்ட  புலிகள் பாதுகாப்புத் திட்டத்தின் கீழ் இச்சரணலாயம் ஒரு புலிகள் காப்பகம் என அறிவிக்கப்பட்டது. 557.55 கி.மீ2 பரப்பளவை வனப்பகுதியாகப் பெற்றுள்ள இப்பூங்கா மத்தியப் பிரதேசத்தில் இருக்கும் கன்கா புலிகள் காப்பகத்துடன் கன்கா-அச்சனக்மர் மலைப்பாங்கான  பாதையின் மூலம் இணைக்கப்பட்டுள்ளது. மேலும், பிலாசுப்பூர் வனப்பகுதிப் பிரிவின் ஒரு பகுதியாகவும், பிலாசுப்பூருக்கு வடமேற்கில் சுமார் 55 கிலோமீட்டர் தொலைவிலும் இப்பூங்கா அமைந்துள்ளது. இச்சரணாலயத்திற்கு அருகில் பெல்காகனா தொடருந்து நிலையம் இருக்கிறது. பிலாசுப்பூர் தொடருந்து நிலையம் மற்றும் பெந்தரா சாலை நிலையங்களில் இருந்து அச்சனக்மர் வனவிலங்கு சரணாலயத்திற்கு எளிதாகச் செல்ல முடியும். பேருந்து வசதி, வாடகைக் கார் வசதி மற்றும் பிற வாகன வசதிகள் தாரளமாக இருப்பதால் இப்பூங்காவை அடைவதும் இரசிப்பதும் எளிமையாகும். அச்சனக்மர் உணவு விடுதி, காப்பி இல்லம் மற்றும் பிற வசதிகளும் இங்குண்டு. இச்சரணலாயத்திற்கு அருகில் அமர்கண்டாக் புனித நகரமும் நர்மதா ஆறு தோன்றுமிடமும் இருக்கின்றன
   
## தாவரங்கள்

இங்குள்ள வனப்பகுதியில் முக்கியமாக சால், சயா, பியா, மற்றும் மூங்கில் போன்ற காட்டுத்தாவரங்கள் காணப்படுகின்றன. 

## விலங்குகள்

சிறுத்தைப்புலிகள் இந்தியக் காட்டெருமை, புள்ளி மான், வங்கப்புலிகள், கோடிட்ட கழுதை புலி, குள்ள நரி, கரடி, செந்நாய், கடமான், காட்டுப்பன்றி, குரைக்கும் மான், புல்வாய், இந்தியச் சிறுமான், நாற்கொம்பு மான் போன்ற விலங்குகளுடன் மற்ற இயல்பான விலங்குகள் இங்கு காணப்படுகின்றன.

## மேற்கோள்கள்


## புற இணைப்புகள்

* Achanakmar Wildlife Sanctuary at IndiaTravel.com
* Achanakmar Wildlife Sanctuary at india9.com
* WWF India maikal/kanha_achanakmar official website
*  Achanakmar Tiger Reserve 

பகுப்பு:சத்தீஸ்கரின் புவியியல்
பகுப்பு:இந்திய காட்டுயிர் காப்பகங்கள்‎
வி. டி. இராசசேகர் செட்டி

**வி. டி. இராசசேகர் செட்டி** (*Vontibettu Thimmappa Rajshekar* அல்லது *V. T. Rajshekar Shetty*; 1932 – 20 நவம்பர் 2024) இதழாளர், எழுத்தாளர், நூலாசிரியர் எனப் பல தகுதிகள் கொண்டவர். இந்தியன் எக்சுபிரசு ஆங்கில செய்தித்தாள் நிறுவனத்தில் 25 ஆண்டுகள் ஓர் இதழாளராகப் பணி புரிந்தார். மும்பை, தில்லி, பெங்களூரு ஆகிய நகரங்களில் உள்ள தேசிய செய்தித்தாள்கள் சிலவற்றிலும் வேலை செய்தார். இவர் பகுத்தறிவாளராகவும் முற்போக்குக் கருத்தாளராகவும் தலித் இன மக்களுக்குப் பாடுபடுபவராகவும் கருதப்படுகிறார்.

## செயற்பாடு
1981 ஆம் ஆண்டில் *தலித் வாய்ஸ்* என்னும் பெயரில் ஓர் இதழைத் தொடங்கி நடத்தி வந்தார். அயல்நாடுகளில் இந்து மத எதிர்ப்புக் கருத்துக்களைப் பரப்பினார் என்று இவருடைய கடவுப் புத்தகம் பறிமுதல் செய்யப்பட்டது. இரு வேறு மக்கள்  குழுக்களிடையே பகைமை உணர்ச்சியைத் தூண்டிவிடுவதாகக் குற்றஞ்சாட்டப்பட்டு தடா சட்டத்தின் கீழ் சிறையில் வைக்கப்பட்டார். தேச விரோத சட்டத்திலும் கைது செய்யப்பட்டார்.

## விமர்சனம்
*தலித் குரல்* இட்லர் மற்றும் நாட்சி ஜெர்மனி பற்றிய 'சீயோனியர்களின் சதித்திட்டம்' என்பதை வெளியிட்டது. இவர்கள் ஈரான் அரசாங்கத்திற்கு ஆதரவும் மகுமூத் அகமதிநெச்சாத்தின் பெரும் இன அழிப்பு மறுதலிப்புக்குக் கருத்துக்கு ஆதரவும் வழங்குகின்றனர்.

இவர் உயர் சாதியைச் சேர்ந்தவராயிருப்பதால் இவருடைய தலித் விடய அக்கறை கேள்விக்குரியாகியது.

## பொறுப்புகள்
கருநாடக பகுத்தறிவாளர் கழகத்தில் பொதுச் செயலராகவும், இந்திய சீன நட்புறவுக் கழக அமைப்பாளராகவும், பெங்களுரு துளு கூடத்தின் தலைவராகவும் பதவி வகித்தார்.

## நூலாசிரியராக
*கருநாடகத்தில் தலித் இயக்கம்*,  *இந்து இந்தியாவில் மார்க்சு தோற்றது எவ்வாறு?*, *மதக் கலவரப் பின்னணிச் சதி*,  *இந்தியாவின் யூதர்கள்*, *பிராமணியம்*, *தலித்துகள் கருப்புத் தீண்டத்தகாதவர்கள்* என்பன போன்ற 25 நூல்கள் எழுதியுள்ளார்.

## விருது
2005 ஆம் ஆண்டில் இலண்டனில் உள்ள தென்னாசிய நிறுவனம் இவருக்குப் புத்தக விருதை வழங்கிக் கௌரவித்தது

## மேற்கோள்கள்

## வெளி இணைப்புகள்

*'Dalit Voice' Speaks Out
*http://kashmirvoice.org/?p=14525

பகுப்பு:இனச்சார்பு
பகுப்பு:போலி வரலாறு
பகுப்பு:1932 பிறப்புகள்
பகுப்பு:2024 இறப்புகள்
பகுப்பு:இந்திய ஊடகவியலாளர்கள்
அவலோன்

**﻿அவலோன்** ( Avalon) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கேப் மே கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.

## பரப்பளவு
2010இன் மதிப்பீட்டின் அடிப்படையில் இது 4.93 சதுர கிலோ மீற்றர் பரப்பளவைக் கொண்டுள்ளது. இதில் 4.15 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.77 சதுர கிலோ மீற்றர் பிரதேசம் நீரினால் சூழப்பட்டுள்ளது.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 1,334 ஆகும். ﻿அவலோன் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு  321.3 குடிமக்கள் ஆகும். 

## மேற்கோள்கள்

பகுப்பு:கேப் மே மாவட்ட நகரங்கள்
சாங் எங்

**சான் எங்** (*Zhang Heng*, கிபி 78 – 139), ஒரு ஆன் பேரரசின் சீனப் பல்துறை அறிஞர். இவர் ஆனில் உள்ள நான்யாங்கைச் சேர்ந்தவர். இவர் கீழைய ஆன் பேரரசில் வாழ்ந்தார். இவர் இலியூயாங், சாங்காங் ஆகிய பெருநகரங்களில் கல்வி பயின்றார். இவர் சீன வானியலாளராகவும் கணிதவியலாளராகவும் அறிவியலாளராகவும் பொறியாளராகவும் திகழ்ந்துள்ளார். மேலும் இவர் ஒரு புதுமைபுனைவாளரும் புவிப்பரப்பியல் வல்லுனரும் நிலவரை வரலாற்றாளரும் ஓவியரும், கவிஞரும் அரசியலாளரும் இலக்கிய அறிஞரும் ஆவார்.

இவர் நான்யாங்கில் எளிய அரசு ஊழியராகப் பணியைத் தொடங்கியுள்ளார். பின்னர் தலைமை வானியலாளராகவும் அலுவலக ஊர்திக் காப்பலர்களின் செம்மலாகவும் பேரரசின் நாளோலக்க அரண்மனைக் காப்பாளராகவும் ஆகியுள்ளார. வரலாற்று, கால அட்டவணை சார்ந்த இவரது உறுதியான நிலைப்பாட்டால் பெருவரலாற்றாளராக மாறமுடியாதபடி எதிர்நிலை ஆளுமையாக்க் கருதப்படலானார். ஃஏன் பேரரசின் பேர்ரசர் இழ்சன்னுடனான, அதாவது அரண்மனையுடனான இவரது அரசியல் எதிர்ப்பு  அரசவையில் இருந்து பதவி விலகச் செய்து  ஃஎபேயில் உள்ள ஃஏயியான் ஆட்சியாளராகப் பணிபுரியவைத்த்து. இடையில் சிறிதுகாலம் சாங் நான்யாங் வீட்டுக்கு வந்துள்ளார்.  இவர் மீண்டும் கி.பி 138 இல் தலைநகரப் பணிக்கு அழைக்கப்பட்டுள்ளார்.  பிறகு இவர் கி.பி 139 இல் இறந்தார்.

சாங் தன் இயக்கவியல், பல்லிணைகள் பற்றிய அறிவைத் தன் பல புதுமைபுனைவுகளில் பயன்படுத்தினார். இவர் உலகின் முதல் நீரியக்க விண்கோளத்தை உருவாக்கி வானியல் ஆய்வுக்குப் பயன்படுத்தினார்; புதிய தொட்டியைக் கூடுதலாக இணைத்து நீர்க்கடிகாரத்தை வளப்படுத்தினார்; உலகின் முதல் நில அதிர்வளவியை உருவாக்கினார். இது 599 கி.மீ தொலைவில் உள்ள நில அதிர்வின் திசையைத் துல்லியமாக கட்டியது. இவர் முந்தiய சீனப் பை மதிப்பை மேம்படுத்தினார். மேலும் தன் விண்மீன் அட்டவணையில் 2,500 விண்மீன்களை பதிவு செய்தார். இவர் நிலாவுக்கும் சூரியனுக்கும் உள்ள உறவைப் பற்றிய கோட்பாடுகளை வெளியிட்டார்: குறிப்பாக நிலாவின் கோளவியல்பையும் நிலாவின் ஒளி சூரிய ஒளியின் எதிர்பலிப்பே என்பத்தையும் நிலாவின் கலைகளையும் அதன் மறைந்த மறுபக்கத்தையும் நிலா, சூரிய ஒளிமறைப்புகளையும் பற்றியெல்லாம் விளக்கி விவரித்துள்ளார். இவர் தன் ஃபூ கவிதை, இழ்சி கவிதை ஆய்வுகட்காகப் பெயர்பெற்றவர். இவை பிற்கால எழுத்தாளர்களால் பேரளவில் அய்வு செய்யப்பட்டுள்ளன. இவர் தன் அறிவுக்காகவும் புலமைக்காகவும் பல தகைமைகளை இறப்புக்குப் பின்னர்  பெற்றுள்ளார்; இவரது வானியற்பணிகள் இப்போது தாலமிக்கு நிகரானவையாகப் பாராட்டப்படுகின்றன (AD&nbsp;86–161).

### குறிப்புகள்

## வெளி இணைப்புகள்

*Zhang Heng at Chinaculture.org 
*Zhang Heng at the University of Maine, USA 
*Zhang Heng at the University of St Andrews, Scotland
*The Early History of Seismology (to 1900) 
*Seismoscope - Research References 2012

பகுப்பு:78 பிறப்புகள்
பகுப்பு:139 இறப்புகள்
பகுப்பு:சீன வானியலாளர்கள்
பகுப்பு:சீனக் கணிதவியலாளர்கள்
பகுப்பு:சீனப் பொறியியலாளர்கள்
பகுப்பு:இனவரைவியலாளர்கள்
பகுப்பு:சீனப் புவியியலாளர்கள்
பகுப்பு:நிலவரைவியலாளர்கள்
சுவர்ணரேகா ஆறு

**சுவர்ணரேகா ஆறு**, சார்க்கண்ட், மேற்கு வங்காளம், ஒடிசா ஆகிய இந்திய மாநிலங்களில் பாய்கிறது.

## பெயர்க் காரணம்
இந்த ஆற்றின் கரையான பிஸ்கா என்ற ஊரில் தங்கத்தை வெட்டி எடுத்ததாக நம்பப்படுகின்றது. இந்த ஆற்றுப் படுகையில் தங்கத் துகள்கள் இருப்பதாகவும், அதனால் தங்கக் கோடு என்று பொருள்படும் சுவர்ணரேகா என்ற பெயர் அமைந்ததாகவும் கூற்று உள்ளது.

## திட்டங்கள்
*சுவர்ணரேகா திட்டம்
நீர்ப்பாசனம், மின்சார உற்பத்தி, நீர் வழங்கல் போன்றவற்றிற்காக இந்த ஆற்றின் மேல் இரு அணைகள் கட்டப்பட்டுள்ளன.

இந்த அணையை கட்ட  நிலம் தேவைப்பட்டது. மக்களின் நிலங்களை அரசு கையகப்படுத்தியதை தொடர்ந்து, மக்கள் போராட்டத்தில் இறங்கினர். இதைத் தொடர்ந்து, 12,000 குடும்பத்தினருக்கான சம்பளத்தை உயர்த்தியும், 2200 பேருக்கு அரசு வேலை வழங்கியும் சமாதானப்படுத்தியது.

## கிர்த்தனியா துறைமுகம்

## சான்றுகள்

பகுப்பு:இந்திய ஆறுகள்
பொட்டாசியம் அர்கென்டோசயனைடு

**பொட்டாசியம் அர்கென்டோசயனைடு** *(Potassium argentocyanide)* என்பது KAg(CN)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்திலுள்ள இச்சேர்மம் வெள்ளி முலாம் பூசுவதற்கும், பாக்டிரியா கொல்லியாகவும், பெருமளவில் கிருமிநாசினிகளை தயாரிக்கவும் பயன்படுத்தப்படுகிறது.

வெள்ளி குளோரைடுடன் பொட்டாசியம் சயனைடு கரைசலைச் சேர்த்து வினைபுரியச் செய்வதன் மூலமாக பொட்டாசியம் அர்கென்டோசயனைடை பெருமளவில் தயாரிக்க முடியும்.
 
## மேற்கோள்கள்


பகுப்பு:பொட்டாசியம் சேர்மங்கள்
பகுப்பு:வெள்ளி சேர்மங்கள்
பகுப்பு:சயனைடுகள்
பகுப்பு:சயனோ அணைவுச் சேர்மங்கள்
கும்பேசுவரர் திருக்கோயிலும் மகாமகத் திருவிழாவும் (நூல்)

**கும்பேசுவரர் திருக்கோயிலும் மகாமகத் திருவிழாவும்** தமிழ்ப் பல்கலைக்கழகம் வெளியிட்ட நூல்களில் ஒன்றாகும் .

## அமைப்பு
கும்பேசுவரர் பெயர் விளக்கம், கோயில் அமைப்பு, கும்பேசுவரரை வழிபட்டவர்கள், கோயிலிலுள்ள மூர்த்தங்கள், தீர்த்தங்கள், கோபுரங்கள், மண்டபங்கள், சிற்பங்கள், ஓவியங்கள், கல்வெட்டுகள், நாயன்மார்கள் அருளிய தேவாரப்பதிகங்கள் மற்றும் மகாமகத்திருவிழாவோடு தொடர்புடைய நவகன்னியர், மகாமக தீர்த்தங்கள் அளிக்கும் பலன்கள் என்ற பல்வேறு தலைப்புகளைக் கொண்டு கோயிலின் பெருமையையும், மகாமகத்தின் பெருமையையும் உணர்த்தும்  வகையில் இந்நூல் அமைந்துள்ளது. கும்பகோணத்திலுள்ள 59 கோயில்களின் பட்டியல் இந்நூலில் உள்ளது.

## உசாத்துணை
'கும்பேசுவரர் திருக்கோயிலும் மகாமகத் திருவிழாவும்', நூல், (1992; தமிழ்ப்பல்கலைக்கழகம், தஞ்சாவூர்)

## மேற்கோள்கள்


பகுப்பு:1992 தமிழ் நூல்கள்
பகுப்பு:தமிழ்ப் பல்கலைக்கழக வெளியீடுகள்
ஆந்திரப்பிரதேச வருவாய் கோட்டங்களின் பட்டியல்

**ஆந்திரப்பிரதேச வருவாய் கோட்டங்களின் பட்டியல்** *(List of revenue divisions in Andhra Pradesh)* என்ற இப்பட்டியலில் மாவட்டங்களை முன்வைத்து பட்டியலிடப்பட்டுள்ள வருவாய் கோட்டங்களின் பட்டியல் இடம்பெற்றுள்ளது.

வருவாய் கோட்டங்கள்  என்பன இந்திய மாநிலங்களின் சில மாவட்டங்களில் பின்பற்றப்படும் ஆட்சிப்பிரிவுகளாகும். இக்கோட்டங்கள் சிறு பகுதிகளாகப் பிரிக்கப்பட்டு  மண்டலங்கள் எனப்பட்டன. இம்மண்டலங்கள் மேலும் சிறு பகுதிகளாகப் பிரிக்கப்பட்டு கிராமங்கள் மற்றும் குக்கிராமங்கள் என்று அழைக்கப்படுகின்றன. ஆந்திரப் பிரதேச மாநிலத்தில் மொத்தம் 50 வருவாய் கோட்டங்கள் உள்ளன. கிழக்கு கோதாவரி மாவட்டத்தில் அதிகபட்சமாக 7 கோட்டங்களும், குறைந்த பட்சமாக  விசயநகரம் மாவட்டத்தில் 2 கோட்டங்களும் இடம்பெற்றுள்ளன. வருவாய் கோட்ட அலுவலர்  கோட்டத்தின் தலைவராக செயல்படுகிறார்.

## மேற்கோள்கள்

பகுப்பு:ஆந்திரப் பிரதேசம்
பகுப்பு:ஆந்திரப் பிரதேசம் தொடர்புடைய பட்டியல்கள்
காஞ்சிபுரம் ஆனந்த ருத்ரேசர் கோயில்

**காஞ்சிபுரம் மகா ஆனந்த ருத்ரேசர் கோயில் (ஆனந்த ருத்ரேசம்)** என்று அறியப்படும் இக்கோயில்  காஞ்சிபுரத்திலுள்ள சிவன் கோயில்களில்  ஒன்றாகும். இக்கோயில் இறைவன் ருத்ரேசரின் மீது சிவஞான யோகிகள் பாடிய நூல் கச்சிஆனந்தருத்திரேசர் பதிகமாகும். கவிராட்சசர் கச்சியப்ப முனிவர் இத்தல இறைவன் மீது வண்டுவிடு தூது, ஆனந்த ருத்திரேசர் கழிநெடில், ஆனந்த ருத்திரேசர் பதிற்றுப்பத்தந்தாதி ஆகிய நூல்களை இயற்றியுள்ளார்.

## தல வரலாறு
### வரலாற்று சுருக்கம்
* இக்கோயில் காஞ்சி சிவக்கொயில்களில் ஒன்றாகும்.
* இக்கோயில் காஞ்சிப் புராணத்தில் குறிக்கப்படவில்லை. ஆனால் காஞ்சிபுராண சுருக்கம் என அழைக்கப்படும் வண்டுவிடு தூது இத்தல இறைவன் மீது பாடப்பட்டது.
* நூற்றுபதினென் ருத்திரர்களுள் முதல்வரான ஆனந்த ருத்திரர் வழிபட்டு பேறு பெற்ற தலம்.இவ்விறைவர் ஆனந்த ருத்ரேசர் எனும் திருமூர்த்தியாவார்.
* மூலவர் சிவலிங்க மூர்த்தம்.
* இக்கோயிலில் வள்ளி தெய்வானை சமேத சுப்பிரமணியர், வீரபாகு, பைரவர் முதலிய சந்நிதிகளும் உள்ளன. சனி பகவானின் தனி சன்னதியில் அருள்பாலிப்பது இக்கோவிலின் மற்றொரு சிறப்பு.

## அமைவிடம்
இந்தியாவின் தென்கடை மாநிலமான தமிழ்நாட்டின் வடக்கோடி மாவட்டங்களில் ஒன்றான மாவட்டத்தின் தலைநகரான சிவகாஞ்சி என்றழைக்கப்படும் பெரிய காஞ்சிபுரத்தின்  மேற்கு பிராந்தியமான பிள்ளையார் பாளையம் எனும் பகுதியில் சேர்மேன் சாமிநாத முதலியார் வீதியில் இக்கோயில் அமைந்துள்ளது. இது, தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து மேற்கே 1½ கிலோமீட்டர் தொலைவிலும்  உள்ளது.

## மேற்கோள்கள்

## புற இணைப்புகள்
* ஆனந்த ருத்ரேசர்-திருக்கோவில்-படிமம்.
* காஞ்சிபுரம் கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
ஹிசார்

**ஹிசார்**, இந்திய மாநிலமான அரியானாவின் ஹிசார் மாவட்டத்தில் அமைந்துள்ள ஒரு நகரம். இந்நகரம் மாவட்டத்தின் தலைநகராகவும் தேர்ந்தெடுக்கப்பட்டுள்ளது.
## பண்பாடு
இங்குள்ள மக்கள் தீபாவளி, விஜயதசமி, இராம நவமி, கிருஷ்ண ஜெயந்தி, மகா சிவராத்திரி, ஹோலி, வசந்த பஞ்சமி, மகர சங்கராந்தி உள்ளிட்ட பண்டிகைகளை கொண்டாடுகின்றனர்.

## ஊடகம்
இங்கு தூர்தர்ஷன் கிளை அமைக்கப்பட்டுள்ளது.
அனைத்திந்திய வானொலியின் கிளையும் உள்ளது.

## போக்குவரத்து

ஹிசாரில் உள்ள தொடருந்து நிலையம் பிகானேர் ரயில்வே கோட்டத்துக்கு உட்பட்டது. இது இந்திய ரயில்வேயின் வடமேற்கு தொடருந்து மண்டலத்தின் கட்டுப்பாட்டில் உள்ளது.
இங்கிருந்து தில்லி, பஞ்சாப், இராசத்தான், சம்மு காசுமீர் ஆகிய மாநிலங்களின் நகரங்களுக்கு சென்று வர தொடர்வண்டிகள் இயக்கப்படுகின்றன.

## கல்வி
இந்த நகரத்தில் உள்ள முக்கியப் பல்கலைக்கழகங்கள்:
*குரு ஜம்பேசுவர் அறிவியல் மற்றும் தொழில்நுட்பப் பல்கலைக்கழகம்
*லாலா லஜபதிராய் கால்நடை மற்றும் விலங்கியல் பல்கலைக்கழகம்

## சான்றுகள்

## இணைப்புகள்
*  ஹிசார் மாவட்ட அரசின் தளம்
*   ஹிசார் நகராட்சியை பற்றி 

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:ஹிசார் மாவட்டம்
ஏலேசுவரம்

**ஏலேசுவரம் அல்லது எலிசுவரம்** *(Yeleswaram or Elesvaram)* என்பது ஆந்திரப்பிரதேசத்தின் கிழக்கு கோதாவரி மாவட்டத்தில் இடம்பெற்றுள்ள ஒர் நகரம் மற்றும் மண்டலம் ஆகும். விடுதலைப்போராட்ட வீரரும் இந்திய தேசிய காங்கிரசின் தலைவர்களில் ஒருவரான சந்தாகா அப்பாராவ் இந்நகரத்தைச் சார்ந்தவர் ஆவார்.

## புவியியல்

ஏலேசுவரம்  17.2833°வடக்கு 82.1000°கிழக்கு என்ற ஆள்கூறு அடையாளங்களில் பரவியுள்ளது. கடல்மட்டத்தில் இருந்து 60 மீட்டர்கள் அல்லது 200 அடி உயரத்தில் இந்நகரம் இருக்கிறது.

## பள்ளிகள்

ஏலேசுவரத்தில் சுமார் இருபது பள்ளிகள் உள்ளன. நரேன் மாதிரி பள்ளி, ஆக்சிலியம். ஆங்கில வழி  உயர்நிலை பள்ளி, நவசோதி பள்ளி,  பாசியம் பொதுப் பள்ளி, ஏலேசுவரம் பொதுப்பள்ளி, சிறீவித்யா திறன் பள்ளி, ஏ.எம்.சி. உண்டு உறைவிடப்பள்ளி மற்றும் அரசினர் உயர்நிலைப் பள்ளி முதலியன அவற்றில் சிலவாகும்.

## சிறப்பியல்புகள்

ஆந்திரப் பிரதேசத்தின் கிழக்கு கோதாவரி மாவட்டத்தில் இருக்கும் ஏலேசுவரம் நகரில் 1.5x3 (4.5 மெகாவாட்டு) திறன்மிக்க ஒரு சிறிய நீர் மின் திட்டத்தை இந்தியாவின் மணியம்சா மின்னுற்பத்தி திட்ட வரையறுக்கப்பட்ட நிறுவனம் செயல்படுத்தி வருகிறது. 
2011 ஆம் ஆண்டின் இந்திய மக்கள் தொகை கணக்கெடுப்பின்படி இந்நகரத்தின் மக்கள் தொகை 48,000 ஆகும்.  ராசமுந்திரியில் இருந்து 56 கி.மீ. தொலைவிலும் ஏர்ராவரத்தில் இருந்து ஏழு கிலோமீட்டர் தொலைவிலும் இந்நகரம் அமைந்துள்ளது. விசாகப்பட்டிணம் இரும்பு எஃகு தொழிற்சாலைத் திட்டத்திற்குச் செல்லும் ஒரு பெரிய குழாய் வரிசை 2004 ஆம் ஆண்டில் இங்கிருந்து ஏலிரு கால்வாயுடன் இணைக்கப்பட்டது. மிகச்சிறந்த ஒரு நகரமாக ஏலேசுவரம் தயாராகிவருகிறது.

## பஞ்சாயத்துகள்

ஏலேசுவரம் மண்டலத்தில் பின் வரும் பஞ்சாயத்துகள் இடம்பெற்றுள்ளன.
*இலிங்கம்பர்த்தி
*பத்ராவரம்
*பேராவரம்
*பேதா சங்கர்லபுடி
*திருமாலி
பார்ப்பதற்கு ஒரு அழகான இடமாக இந்நகரம் இருக்கிறது. ஆர். நாரயணமூர்த்தி தன்னுடைய பல திரைப்படங்களில் இவ்விடத்தைப் படம்பிடித்து காட்டியுள்ளார். ஏலேறு நீர்த்தேக்கமும் இந்நகரத்தில் அமைந்துள்ளது. மேலும், ஏலேசுவரத்திற்கு 30 கிலோமீட்டர் தொலைவில்  பின்சார கொண்ட என்ற அழகிய சுற்றுலா தலமும் இருக்கிறது. 
 
## சுற்றுலா

ஏலேறு நீர்த்தேக்கம், ஏலேறு கால்வாய், சிவாலாயம் முதலிய அழகிடங்கள் இருப்பதால் இங்கு பழைய தெலுங்கு திரைபடங்களின் படப்பிடிப்பு நிகழ்ந்துள்ளது. இங்குள்ள மலையின் மேல் ஒரு சாய்பாபா கோயில் இருக்கிறது.(பெரும்பாலும் உள்ளூர் மக்கள் இக்கோயிலை சாய்பாபா மெட்டா என்று அழைக்கின்றனர். மலையின் மறுபுறத்தில் ஏலேறு கால்வாய் பாய்ந்து செல்வதைப் பார்ப்பது  கண்ணுக்கினிய ஒரு அழகான காட்சியாகும்.

## மேற்கோள்கள்

பகுப்பு:ஆந்திர ஊர்களும் நகரங்களும்
பகுப்பு:கிழக்கு கோதாவரி மாவட்டம்
பகுப்பு:கிழக்கு கோதாவரி மாவட்டத்தின் மண்டலங்கள்
தஞ்சைப் பெரியகோயில் சோழர் கால ஓவியங்கள் (நூல்)

**தஞ்சைப் பெரியகோயில் சோழர் கால ஓவியங்கள்** தமிழ்ப் பல்கலைக்கழகம் வெளியிட்ட நூல்களில் ஒன்றாகும். .

## அமைப்பு
தஞ்சாவூர் பெரிய கோயிலின் கருவறைத் திருச்சுற்றில் மேற்புறக்கூரையின் உட்பக்கம், பக்கச்சுவர்கள், இடையிடையே உள்ள நிலைப்படிகளில் காணப்படுகின்ற சோழர் மற்றும் நாயக்கர் கால ஓவியங்கள் புகைப்படமெடுக்கப்பட்டு, அதற்கான விளக்கங்கள் தரப்பட்டுள்ளன. தெளிவிற்காக கோட்டுருவங்களும் தரப்பட்டுள்ளன. ஒன்பது பெரும் பகுதிகளாக அவை பிரிக்கப்பட்டுள்ளன.ஓவியங்களைப் பார்க்கும்போதும் அதற்கான விளக்கங்களைப் படிக்கும்போதும் நேரில் கோயிலில் சென்று பார்ப்பதைப் போன்ற உணர்வு ஏற்படுகிறது.   

## உசாத்துணை
'தஞ்சைப் பெரியகோயில் சோழர் கால ஓவியங்கள்', நூல், (2010; தமிழ்ப்பல்கலைக்கழகம், தஞ்சாவூர்)

## மேற்கோள்கள்


பகுப்பு:2010 தமிழ் நூல்கள்
பகுப்பு:தமிழ்ப் பல்கலைக்கழக வெளியீடுகள்
அரியான்வி

**அரியான்வி** (தேவநாகரி: हरियाणवी *ஹரியாண்வி*), இந்திய - ஆரிய மொழியாகும். இந்த மொழியை பேசும் மக்கள் இந்திய மாநிலங்களான அரியானாவிலும், தில்லியிலும் வாழ்கின்றனர். இந்த மொழியை தேவநாகரி எழுத்துகளில் எழுதுகின்றனர். இதை இந்தியின் வட்டார வழக்காகவும் கருதுகின்றனர். இது பிராஜ் பாஷா எனும் மொழியுடன் நெருங்கிய தொடர்புடையது. இந்த மொழியில் உள்ள 60% சொற்கள் பாக்ரி மொழியிலும் உள்ளன.

## அடிப்படை வாக்கியங்கள்
இந்த மொழியின் அடிப்படை வாக்கியங்கள் சிலவற்றை எடுத்துக்காட்டாக தந்துள்ளோம்.

## சான்றுகள்

## இணைப்புகள்
*  அரியான்வி மொழி பாடல்களும், வீடியோக்களும் 

பகுப்பு:இந்திய-ஆரிய மொழிகள்
பகுப்பு:அரியானா
பகுப்பு:இந்திய மொழிகள்
பூத்தரேக்கு

**பூத்தரேக்கு** (பன்மை **பூத்தரேக்குலு**) *( Poothareku or Pootharekulu)* என்பது ஆந்திரப்பிரதேசம் மாநிலத்தின் கிழக்கு கோதாவரி மாவட்டத்தில் இடம்பெற்றுள்ள ஆத்ரேயபுரம் கிராமத்தில் தயாரிக்கப்படும் தனிச்சிறப்பு வாய்ந்த ஒரு இனிப்பு வகையாகும். பூத்தா என்பது மேற்பூச்சு மற்றும் ரேக்கு என்பது விரிப்பு அல்லது தாள் என்றும் தெலுங்கு மொழியில் பொருள் கொள்ளப்படுகிறது. ரேக்கு என்பது ஒருமையையும் ரேக்குலு என்பது பன்மையையும் குறிக்கிறது. மடிக்கப்பட்ட காகிதத்தைப் போல இவ்வினிப்பு தோற்றமளிப்பதால் இதைக் காகித இனிப்புகள் என்றும் அழைக்கிறார்கள். 

## வரலாறு
பூத்தரேக்கு சீவலைப் போன்ற ஒருவகை இனிப்பாகும். இந்த இனிப்பை தயாரிப்பதிலும் விற்பனை செய்வதிலும் இக்கிராமம் புகழ்பெற்றுள்ளது. இங்குள்ள தொழிலாளர்கள் இத்தயாரிப்பில் தீவிரமாக ஈடுபடுகிறார்கள். அதிகச் சிறப்புகளுடன் மிகக் குறைவான கொள்முதல் விலையில் இங்கு இவை தயாரிக்கப்படுகின்றன. நகரங்களில் அதிக விலைக்கு விற்கப்பட்டு இலாபமும் ஈட்டப்படுகிறது. 
 
## தயாரிப்பு

சயா பிய்யம் என்ற குறிப்பிட்டதொரு வகை அரிசி மாவுடன் (பிய்யம் என்பதன் பொருள் அரிசியாகும்) தூளாக்கப்பட்ட சர்க்கரை மற்றும் நெய் சேர்த்து பூத்தாரெக்கு தயாரிக்கப்படுகிறது.  அரிசிமாவு, நெய் பயன்படுத்தி விரிப்பு அல்லது தாள்களைத் தயாரித்து அவற்றின் மீது பூச்சாக சர்க்கரை அல்லது வெல்லம் பூசப்பட்டு அவற்றை மடித்துவிட்டால் பூத்தாரெக்கு தயாராகி விடுகிறது. 

## வகைகள்

பூத்தரேக்கு பொடி பொதுவாக தூளாக்கப்பட்ட சர்க்கரை சேர்த்து செய்யப்படுகிறது. இதையே சர்க்கரைக்குப் பதிலாக வெல்லம் (நாட்டுச் சர்க்கரை) பயன்படுத்தி மற்றொரு வகை பூத்தாரெக்கு தயாரிக்கப்படுகிறது. மேலும் சாக்லேட், பாதாம், பிஸ்தா முதலியவைகள் கூட சேர்த்து செய்யப்படுகிறது. சர்க்கரை நோய் உள்ளவர்களுக்காக தனியாக சிறப்பு சர்க்கரையை கூட பயன்படுத்தி தயாரிக்கப்படுகிறது.

## மேற்கோள்கள்

## புற இணைப்புகள்
*Pootharekulu

பகுப்பு:இந்திய உணவுகள்
பகுப்பு:ஆந்திர ஊர்களும் நகரங்களும்
பகுப்பு:இனிப்புகள்
எத்திராஜ் மகளிர் கல்லூரி

**எத்திராஜ் மகளிர் கல்லூரி** (*Ethiraj College for Women*) சென்னையில் அமைந்துள்ள மகளிர் கலை மற்றும் அறிவியல் கல்லூரிகளில் ஒன்றாகும். எத்திராஜ் கல்லூரி அறக்கட்டளையையும் இக்கல்லூரியையும் 1948-ஆம் ஆண்டு முன்னணி வழக்கறிஞராக இருந்த வே. இலெ. எத்திராசு நிறுவினார். இந்த அறக்கட்டளையின் தற்போதைய தலைவராக அவர் குடும்பத்தில் வந்த வே. மா. முரளிதரன் உள்ளார்.

## வரலாறு
1948-ஆம் ஆண்டு வேலூர் இலட்சுமணசுவாமி எத்திராஜ் முதலியாரால் துவங்கப்பட்டு முதல் பத்தாண்டுகளில் பொருளியல், தாவரவியல், வேதியியல், வரலாறு,விலங்கியல் மற்றும் ஆங்கில இலக்கியப் பாடங்களில் பட்டப்படிப்புக் கல்வி வழங்கப்பட்டது. அறிவியல் கட்டிடம், தங்குவிடுதி, திறந்தவெளி அரங்கம், நூலகக் கட்டிடங்கள் கட்டப்பட்டன. 1968-78 ஆண்டுகளில் பட்டப்படிப்பு வணிகம், கணிதம் மற்றும் இயற்பியல்  பாடங்களுக்கும் விரிவுபடுத்தப்பட்டது; பட்டமேற்படிப்பு கல்வியும் வழங்கப்படலாயிற்று. பட்டமேற்படிப்பு வகுப்புக்களுக்கான கட்டிடமும் கட்டப்பட்டது.  
 
அடுத்த மைல்கல்லாக 1981-இல் மாலைநேர வகுப்புகள் தொடங்கப்பட்டன. எம்.பில், முனைவர் பட்டப்படிப்புகளுக்கான வசதிகளும் உருவாக்கப்பட்டன.  புதியதாக கட்டப்பட்ட புத்திணைப்பு வளாகம் கல்லூரியின் வளர்ச்சியை முன்னெடுத்துச் சென்றது. 1990-2000 ஆண்டுகளில் நிறுவனச் செயலர் படிப்பு, வங்கி மேலாண்மை, வணிக மேலாண்மை, உயிரிவேதியியல், நுண்ணியிரியியல், தாவர உயிரியல், தாவர உயிரித் தொழினுட்பம் ஆகிய தற்காலத் துறைகளில் இளங்கலை படிப்புகள் துவங்கப்பட்டன; வணிக மேலாண்மையிலும் கணினி பயன்பாட்டியலிலும் பட்டமேற்படிப்புகள் அகில இந்திய தொழில்நுட்பக் கல்விக் குழு அனுமதியுடன் வழங்கப்பட்டன. புதிய அறிவியல் கட்டிடமும் தங்குவிடுதியில் கூடுதல் அறைகளும் கட்டப்பட்டன.
 
அடுத்த சிலவாண்டுகளில் தன்னாட்சி நிலை எய்தியது. புதிய நூலகம், புதிய தங்குவிடுதிகள், துறைக் கட்டிடங்கள் என கட்டமைப்பும் மேம்படலாயிற்று. மொழி ஆய்வகம், கருவியியல் மையம், நூலக உள்ளடக்கங்களுக்கு இணைய அணுக்கம், இணைய மையங்கள், கணினி ஆய்வகங்கள் சேர்க்கப்பட்டன. பிரித்தானிய கவுன்சிலுடன் ஆங்கிலம் கற்பிக்க புரிந்துணர்வு உடன்பாடு கண்டது.

## குறிப்பிடத்தக்க முன்னாள் மாணவிகள்
*தீபிகா பள்ளிக்கல்
*திவ்யதர்சினி, நடிகை
*காஞ்சனா, நடிகை
*லதா ரசினிகாந்த், நடிகை, கல்வியாளர்
*திரிசா, நடிகை
*ஐஸ்வர்யா ராஜேஷ், நடிகை
*சாந்தினி தமிழரசன், நடிகை
*திவ்யதர்சினி, தொலைக்காட்சி தொகுப்பாளர்
*தீபிகா பள்ளிக்கல், இந்திய வீராங்கணை
*ஜெயந்தி நடராஜன், மேனாள் மத்திய அமைச்சர்
*ஜோஷ்னா சின்னப்பா, இந்திய வீராங்கணை
*கனிமொழி கருணாநிதி, அரசியல்வாதி
*இலதா இரசினிகாந்து, திரைப்படத் தயாரிப்பாளர், பாடகர்
*லீஷா எக்லேர்ஸ், தொலைக்காட்சி நடிகை
*இரவீனா இரவி, நடிகை
*மதுமிலா, தொலைக்காட்சி நடிகை
*மீனாட்சி சித்தரஞ்சன், பாரம்பரிய நடனக் கலைஞர்
*பத்மா சுப்ரமணியம், பாரம்பரிய நடனக் கலைஞர்
*சுதா ரகுநாதன், பாடகர்
*சுதா ஷா, துடுப்பாட்டக்காரர்
*சுஜாதா ஸ்ரீதர், துடுப்பாட்டக்காரர்
*சிரேயா ரெட்டி, நடிகை
*தமிழிசை சௌந்தரராஜன், அரசியல்வாதி
*தமிழச்சி தங்கப்பாண்டியன், அரசியல்வாதி
*ஜெ. விஜயா, அறிவியலாளர்
*சிறினிசா செயசீலன், பாடகர்
*பிரியங்கா தேசுபாண்டே, நடிகை
*தேவகி விஜயராமன், - *[[மாஸ்டர் செஃப் தமிழ் 1]]*
*ரோஷினி ஹரிப்பிரியன், தொலைக்காட்சி நடிகை
*அபர்ணா கோபிநாத், நடிகை

## மேலும் காண்க
*சென்னையில் கல்வி

## மேற்சான்றுகள்

## வெளி இணைப்புகள்
*அலுவல்முறை வலைத்தளம்

பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:சென்னையில் உள்ள மகளிர் பல்கலைக்கழகங்களும் கல்லூரிகளும்
சூரஜ்குண்டு மேளா

**சூரஜ்குண்டு மேளா** என்பது கலைப்பொருட்களை காட்சிப்படுத்தும் விழாவாகும். இந்த திருவிழா இந்திய மாநிலமான அரியானாவிலுள்ள சூரஜ்குண்டு என்ற இடத்தில் நடைபெறும். இந்த விழா ஒவ்வொரு ஆண்டும் பிப்ரவரியின் முதல் இரண்டு வாரங்களுக்கு நடக்கிறது. நாட்டுப்புறப் பாடகர்களும், நடனக் கலைஞர்களும் கலை நிகழ்ச்சிகளை நடத்துகின்றனர். இதை பார்க்க ஆண்டுதோறும் ஆயிரக்கணாக்கான சுற்றுலாப் பயணிகள் வருகின்றனர். உள்ளூர் மக்களின் கைவண்ணத்தில் செய்யப்படும் கலைப்பொருட்களும், கைவினைப் பொருட்களும் காட்சிக்கு வைக்கப்படுகின்றன. அத்துடன் பல்வேறு வகையான உணவுவகைகளும் பரிமாறப்படுகின்றன.

## கருப்பொருள்
ஒவ்வொரு ஆண்டும் ஒவ்வொரு இந்திய மாநிலத்தை முன்னிறுத்தி விழா நடத்தப்படும்.
ஆண்டு வாரியாக முன்னிறுத்தப்பட்ட மாநிலங்களின் பட்டியலை கீழே காண்க.

## சான்றுகள்

பகுப்பு:அரியானா
பகுப்பு:இந்திய திருவிழாக்கள்
சிங்கவா காஸ்

சிங்கவா காஸ் (सिन्घवा खास), இந்திய மாநிலமான அரியானாவின் ஹிசார் மாவட்டத்தில் உள்ள கிராமம். இது பத்தாம் தேசிய நெடுஞ்சாலையில் இருந்து 3 கி.மீ தொலைவில் உள்ளது. இங்கு ஏறத்தாழ 5000 மக்கள் வசிக்கின்றனர்.

## அரசியல்
இது ஹிசார் மக்களவைத் தொகுதிக்கு உட்பட்டது..

## சான்றுகள்

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:ஹிசார் மாவட்டம்
போபார்லங்கா

**போபார்லங்கா** *(Bobbarlanka)* என்பது இந்தியாவின் ஆந்திரப்பிரதேச மாநிலத்தில் இருக்கும் கிருட்டிணா மாவட்டத்தில் உள்ள ஒரு கிராமம் ஆகும். மச்சிலிப்பட்டணம் வருவாய் கோட்டத்தில்  உள்ள மாபிதேவி மண்டலத்தில் 15.93° வடக்கு 80.88° கிழக்கு என்ற ஆள்கூற்று அடையாளங்களில் இக்கிராமம் அமைந்துள்ளது. ஆந்திரப்பிரதேச மாநிலத்தின் தலைநகரப் பகுதியின் ஒரு பகுதியாக விளங்கும் மண்டலத்தில் காணப்படும் கிராமங்களில் இதுவும் ஒன்றாகும்

## மேற்கோள்கள்

பகுப்பு:ஆந்திர ஊர்களும் நகரங்களும்
பகுப்பு:கிருஷ்ணா மாவட்டம்
பகுப்பு:கிருஷ்ணா மாவட்டத்திலுள்ள கிராமங்கள்
ஆத்ரேயபுரம்

**ஆத்ரேயபுரம்** *(Atreyapuram)* என்பது ஆந்திரப்பிரதேசம் மாநிலத்தின் கிழக்கு கோதாவரி மாவட்டத்தில் இடம்பெற்றுள்ள ஒர் கிராமம் மற்றும் மண்டலம் ஆகும். 

அரிசி நொய்யில் இருந்து தயாரிக்கப்படும் பூத்தாரெக்குளு எனப்படும் இனிப்புப் பண்டம் இக்கிராமத்தின் தனிச்சிறப்பு ஆகும். பூத்தாரெக்கு மற்றும் மாமிதிடந்திரா ஆகியன 100 வருடங்களுக்கு முன்பே ஆத்ரேயபுரத்தை பிறப்பிடமாக கொண்டவையாகும். முதுனூரி அக்கி ராசு என்பவர் முதன்முதலில் இப்பண்டங்களை தயாரித்து விற்பனை செய்தார் என்று கருதப்படுகிறது.

## புவியியல்

ஆத்ரேயபுரம் 16°50′2.97″ வடக்கு 81°47′12.85″ கிழக்கு என்ற ஆள்கூறுகள் அடையாளத்தில் ராசமுந்திரி நகரத்தில் இருந்து 25 கிலோமீட்டர் தொலைவிலும் காக்கிநாடா நகரிலிருந்து 90 கிலோமீட்டர் தொலைவிலும் அமைந்துள்ளது. முற்காலத்தில் ஆத்ரேயபுரக்கிராமம் "
என்று அழைக்கப்பட்ட இக்கிராமம் தற்பொழுது நல்ல போக்குவரத்து வசதியைப் பெற்றுள்ளது. இக்கிராமத்தின் அஞ்சல் குறியீட்டு எண் 533235 ஆகும்.

## கல்வி நிறுவனங்கள்

மகாத்மா காந்தி இளநிலை கல்லூரி
மகாத்மா காந்தி பட்டக் கல்லூரி மற்றும் முதுநிலை மையம்.
மகாத்மா காந்தி உயர்நிலைப் பள்ளி
மகரிசி வித்யா நிகேதன்

## வங்கிகள்

பாரத மாநில வங்கி  ஒன்றும் இந்திய தொழில் வளர்ச்சி வங்கியொன்றும்  இக்கிராமத்தில் இயங்கி வருகின்றன.

## பஞ்சாயத்துகள்

ஆத்ரேயபுரம் கிராமம் பின் வரும் பஞ்சாயத்துகளை உள்ளடக்கியுள்ளது.
*போபார்லங்கா
*பேராவரம்
*ராசாவரம்
*வெளிச்செரு
*வத்திப்பாரு
*புலிதிந்தி
*உச்சிலிi
*ஆத்ரேயபுரம்
*வசந்தவடா
*ததிபுடி
*காட்டுங்கா
*நார்கேதிமில்லி
*அங்கம்பாலெம்
*ரையாலி
*உலொல்லா
*வாடப்பல்லி
*மெர்லாபாலெம்

## மேற்கோள்கள்

பகுப்பு:ஆந்திர ஊர்களும் நகரங்களும்
பகுப்பு:கிழக்கு கோதாவரி மாவட்டம்
பகுப்பு:கிழக்கு கோதாவரி மாவட்டத்தின் மண்டலங்கள்
வத்திப்பாரு

**வத்திப்பாரு** *(Vaddiparru)* என்பது இந்தியாவின் ஆந்திரப்பிரதேச மாநிலத்தில் இருக்கும் கிழக்கு கோதாவரி மாவட்டத்தில் உள்ள ஆத்ரேயபுரம் மண்டலத்திலுள்ள ஒரு கிராமம் ஆகும். ராசமுந்திரி நகரிலிருந்து 20 கிலோமீட்டர் தொலைவிலும் காக்கிநாடா நகரிலிருந்து 90 கிலோமீட்டர் தொலைவிலும்  16°54403″ வடக்கு 81°80775″ கிழக்கு என்ற ஆள்கூறுகள் அடையாளத்தில் வத்திப்பாரு கிராமம் அமைந்துள்ளது. இக்கிராமம் நல்ல போக்குவரத்து வசதியைப் பெற்றுள்ளது. வத்திப்பாரு கிராமத்தின் அஞ்சல் குறியீட்டு எண் 533235 ஆகும்.

பண்ணைகள், கோதாவரி ஆறு மற்றும் நீர்ப்பாசனக் கால்வாய் என அழகுற விளங்கும் இக்கிராமம் கோதாவரி ஆற்று வடிநிலத்தின் மையப்பகுதியில் அமைந்திருக்கிறது.

## மேற்கோள்கள்

பகுப்பு:ஆந்திர ஊர்களும் நகரங்களும்
பகுப்பு:கிழக்கு கோதாவரி மாவட்டம்
பகுப்பு:கிழக்கு கோதாவரி மாவட்டத்தின் மண்டலங்கள்
ரத்னாச்சல் விரைவுவண்டி

**ரத்னாச்சல் விரைவுவண்டி**, இந்திய ரயில்வே இயக்கும் அதிவிரைவுவண்டியாகும். இந்த வண்டி, விசாகப்பட்டினத்தில் இருந்து விஜயவாடா வரை சென்று திரும்பும். இந்த வண்டியை தென்மத்திய ரயில்வே நாள்தோறும் இயக்குகிறது. இந்த வண்டிக்கு 12717, 12718 ஆகிய இரு அடையாள எண்கள் உள்ளன.

## நிறுத்தங்கள்
*விசாகப்பட்டினம் சந்திப்பு
*துவ்வாடா
*அனகாபள்ளி
*துனி
*அன்னவரம்
*சமல்கோட் சந்திப்பு
*ராஜமுந்திரி
*நிடதவோலு சந்திப்பு
*தாடேபள்ளிகூடெம்
*ஏலூர்
*நூஜிவீடு
*விஜயவாடா சந்திப்பு

## சான்றுகள்

பகுப்பு:இந்திய விரைவுவண்டிகள்
ஹான்சி

ஹான்சி, இந்திய மாநிலமான அரியானாவின் ஹிசார் மாவட்டத்தில் உள்ள நகரம்..

## அரசியல்
இந்த ஊர் ஹான்சி சட்டமன்றத் தொகுதிக்கும், ஹிசார் மக்களவைத் தொகுதிக்கும் உட்பட்டது.

## மக்கள்
2001ஆம் ஆண்டின் இந்திய மக்கள் தொகை கணக்கெடுப்பில் கீழ்க்காணும் விவரங்கள் கண்டறியப்பட்டன. இங்கு 75,730 மக்கள் வாழ்கின்றனர். இவர்களில் 54% பேர் ஆண்கள். ஏனையோர் பெண்கள். இவர்களில் 68% பேர் கல்வியறிவு பெற்றுள்ளனர்.

## மேற்கோள்கள்

## வெளி இணைப்புகள்
* Barsi Gate, Umra Gate, Hansi

பகுப்பு:ஹிசார் மாவட்டம்
பகுப்பு:அரியானா மாநிலத்திலுள்ள ஊர்களும் நகரங்களும்
பேராவரம்

**பேராவரம்** *(Peravaram)* என்பது இந்தியாவின் ஆந்திரப்பிரதேச மாநிலத்தில் இருக்கும் கிழக்கு கோதாவரி மாவட்டத்தில் உள்ள ஒரு கிராமம் ஆகும். ராசமுந்திரி நகரிலிருந்து 25 கிலோமீட்டர் தொலைவிலும் காக்கிநாடா நகரிலிருந்து 90 கிலோமீட்டர் தொலைவிலும்  16°50′2.97″ வடக்கு 81°47′12.85″ கிழக்கு கிழக்கு என்ற ஆள்கூறுகள் அடையாளத்தில் பேராவரம் கிராமம் அமைந்துள்ளது. 2001 ஆம் ஆண்டு இந்திய நாட்டின் மக்கள் தொகைக் கணக்கெடுப்பின்படி இக்கிராமத்தின் மக்கள் தொகை 4000 ஆகும். கிழக்கில் கோதாவரி ஆறும், மேற்கில் பிரதானமான கால்வாயும், வடக்கில் போபர்லங்கா கிராமமும் தெற்கில் பயிர் நிலங்களும் பேராவரத்திற்கு எல்லைகளாக உள்ளன. மேலும் இக்கிராமத்தில் குடிக்கத்தக்க குடிநீர் வசதி, நீர்ப்பாசண கால்வாய்கள், வடிகால் வசதிகள், பஞ்சாயத்து, கால்நடை மருத்துவமணை, பதிவுபெற்ற மருத்துவ அலுவலர்கள், இந்திரம்மா வீட்டுவசதி குடியிருப்புகள், இரண்டு தொடக்கப் பள்ளிகள் மற்றும் ஒரு உயர்நிலைப் பள்ளியென பல்வேறு வசதிகளைக் கொண்டிருக்கிறது.

## பொருளாதாரம்

இப்பகுதி முழுவதும் விவசாயம் முக்கியத் தொழிலாக இருக்கிறது. பேராவரத்தின் கிழக்கில் உலர்நிலங்களும் மேற்கில் ஈரநிலங்களும் விவசாயத்திற்கு உதவி செய்கின்றன. நெற்பயிரும் உளுந்தும் ஈரநிலங்களில் பயிரிடப்படுகிறது. மக்காச் சோளம் உலர் நிலங்களில் பயிர் செய்யப்படுகிறது.  ராபி பயிர்களுக்கான நீர்பாசனத்தை மேற்கு கோதாவரி கால்வாய் வழங்காத காரணத்தால், கோடைகாலத்தில் நிலங்கள் பயிரிடப்படாமல் வெற்று நிலங்களாக விடப்படுகின்றன. கோதாவரி ஆற்றங்கரை முழுவதும் பெரும்பாலும் நீர் உயிரின வளர்ப்பாக இறால் வளர்க்கப்பட்டு ஏற்றுமதி செய்யப்படுகிறது. இவை தவிர பாலுற்பத்தி, கோழி வளர்ப்பு, ஆடு வளர்ப்பு போன்ற தொழில்களும் உபதொழில்களாக பொருளாதார மேம்பாட்டுக்கு உதவுகின்றன. இக்கிராமம் கோணாசீமா வடிநிலப் பகுதியாக இருப்பதால் ஆண்டு முழுவதும் போதுமான அளவுக்கு நீர்ப்பாசண வசதியைப் பெற்று செழிப்புடன் காணப்படுகிறது. 

## மேற்கோள்கள்

## புற இணைப்புகள்

* http://wikimapia.org/19411653/Peravaram

பகுப்பு:ஆந்திர ஊர்களும் நகரங்களும்
பகுப்பு:கிழக்கு கோதாவரி மாவட்டம்
ரோத்தக்

**ரோத்தக்**, இந்திய மாநிலமான அரியானாவின் ரோத்தக் மாவட்டத்தின் தலைநகராகும். இந்த நகரம் தேசிய தலைநகரப் பகுதியில் உள்ளது குறிப்பிடத்தக்கது.

## பண்பாடு
ஜிலேபி என்னும் இனிப்பும், கஜக் என்னும் வெல்ல மிட்டாயும் பிரபலமானவை.

## சுற்றுலா
*தில்யார் ஏரி
*ரோத்தக் காட்டுயிர் காப்பகம்

## போக்குவரத்து

## ஊடகம்
இங்கு அனைத்திந்திய வானொலியின் கிளை அமைந்துள்ளது.

## அரசியல்
இந்த நகரம் ரோத்தக் சட்டமன்றத் தொகுதிக்கும், ரோத்தக் மக்களவைத் தொகுதிக்கும் உட்பட்டது..

## சான்றுகள்

## இணைப்புகள்

*  ரோத்தக் மாவட்ட அரசின் தளம் 

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:ரோத்தக் மாவட்டம்
பகுப்பு:தேசியத் தலைநகர் தில்லி வலயப் பகுதிகள்
இந்திரா காந்தி காட்டுயிர் காப்பகம்

**இந்திரா காந்தி காட்டுயிர் காப்பகம்**, இந்திய மாநிலமான ஆந்திரப் பிரதேசத்திலுள்ள விசாகப்பட்டினம் மாவட்டத்தின் கம்பலகொண்டா காட்டுப்பகுதியில் அமைக்கப்பட்டுள்ளது.

முன்னாள் இந்தியப் பிரதமரான இந்திரா காந்தியின் நினைவாக காப்பகத்துக்கு பெயர் சூட்டப்பட்டது. இந்த காட்டுப்பகுதி 1977ஆம் ஆண்டின் மே பத்தொன்பதாம் நாளில் பொதுமக்களின் பார்வைக்கு திறந்துவைக்கப்பட்டது. இந்த காட்டுப் பகுதி 625 ஏக்கர் பரப்பளவில் அமைந்துள்ளது. 

## படக்காட்சியகம்

File:White tiger at IGZoo park.jpg|வெள்ளைப் புலி
File:Ursus ursinus sloth bear at IGZoopark Visakhapatnam.JPG|*[[தேன் கரடி]]*
File:Terrapin IGZoo park Visakhapatnam.JPG| டெர்ராபின்
File:Sus scrofa Wild Boar at IGZoopark Visakhapatnam (3).JPG|*[[காட்டுப்பன்றி]]*
File:Wild Bison IGZoopark Visakhapatnam.JPG|கடமா
File:An Emu at Indira Gandhi Zoo park in Visakhapatnam (1).JPG|ஈமியூ
File:Macaca radiata (common Indian monkey) at IG Zoological park in Visakhapatnam 01.JPG|குரங்கு
File:Hystrix indica (Indian Crested Porcupine) at IG Zoological park, Visakhapatnam 01.JPG|முள்ளம்பன்றி


## மேற்கோள்கள்

## வெளி இணைப்புகள்
*

பகுப்பு:இந்திய காட்டுயிர் காப்பகங்கள்
பகுப்பு:விசாகப்பட்டினம் மாவட்டம்
பகுப்பு:ஆந்திரப் பிரதேசப் புவியியல்
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
1541

ஆண்டு **1541** (MDXLI) பழைய யூலியன் நாட்காட்டியில் சனிக்கிழமையில் துவங்கிய சாதாரண ஆண்டு ஆகும்.

## நிகழ்வுகள்
* பெப்ரவரி 12 - சான் டியேகோ (சிலி) நகரம் கண்டுபிடிக்கப்பட்டது.
* ஏப்ரல் 7 - பிரான்சிஸ் சவேரியார் போர்த்துக்கீசிய கிழக்கிந்தியாவுக்கு தனது பயணத்தை லிசுபனில் இருந்து ஆரம்பித்தார்.
* மே 8 - எசுப்பானியர் எர்னாண்டோ டி சோட்டோ தாம் கண்ட ஆற்றுக்கு மிசிசிப்பி ஆறு எனப் பெயரிட்டார்,
* மே 23 - இழ்சாக் கார்ட்டியே தனது மூன்றாவது பயணத்தை பிரான்சில் இருந்து ஆரம்பித்தார்.
* சூன் 18 - அயர்லாந்து நாடாளுமன்றம் இங்கிலாந்தின் எட்டாம் ஹென்றியையும் அவரது வாரிசுகளையும் அயர்லாந்தின் அரசர்களாக அங்கீகரித்தது.
* உதுமானியப் பேரரசர் முதலாம் சுலைமான் எருசலேமின் தங்க வாயிலை மூடினார்.
* ஐசுலாந்து லூதரனியத்தை ஏற்றுக் கொண்டது.
* கஜபதி பேரரசு முடிவுக்கு வந்தது.

## பிறப்புகள்

## இறப்புகள்
* சூன் 26 - பிரான்சிஸ்கோ பிசாரோ, எசுப்பானிய வெற்றியாளர் (பி. 1475)

## மேற்கோள்கள்
மகாமனா விரைவுவண்டி

**மகாமனா விரைவுவண்டி**, இந்திய இரயில்வே இயக்கும் விரைவுவண்டியாகும். இந்த வண்டி வாரணாசியில் இருந்து கிளம்பி, புது தில்லிக்கு சென்று திரும்பும்.

## நிறுத்தங்கள்
*வாரணாசி சந்திப்பு
*ஜவுன்பூர்
*சுல்தான்பூர்
*லக்னோ
*பரெய்லி
*மொராதாபாத்
*காசியாபாத்
*புது தில்லி

## சான்றுகள்

பகுப்பு:இந்திய விரைவுவண்டிகள்
செட்டிநாடு பல்கலைக்கழகம்

**செட்டிநாடு பல்கலைக்கழகம்** (*Chettinad University*) அல்லது  **செட்டிநாடு ஆய்வு மற்றும் கல்வி அகாதமி**  சென்னையிலிருந்து ஏறத்தாழ 30 கி.மீ. தொலைவில் கேளம்பாக்கத்தில் அமைந்துள்ள நிகர்நிலைப் பல்கலைக்கழகம் ஆகும். செட்டிநாடு குழுமத்தைச் சேர்ந்த இந்நிறுவனம் 2005ஆம் ஆண்டு நிறுவப்பட்டது. இங்கு  செட்டிநாடு மருத்துவக் கல்லூரி மற்றும் ஆய்வுக் கழகம், செட்டிநாடு செவிலியக் கல்லூரி ஆகியவையும் உலகத்தரமான மீச்சிறப்பியல் மருத்துவமனையும் அமைந்துள்ளன. இந்தப் பல்கலைக்கழகம் ஆண்டுக்கு 350 மாணவர்களை சேர்க்கின்றது.

2012இல் மாணவர் சேர்க்கைக்கு விதிமுறைகளின்படி மாநில அரசுக்கு ஒதுக்கப்பட வேண்டிய  85 விழுக்காடு  இடங்களைத் தர மறுத்ததாக அறியப்படுகின்றது.

## மேற்சான்றுகள்

பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:நிகர்நிலைப் பல்கலைக்கழகங்கள்
பவ்லா

**பவ்லா** *(Bavla)* என்பது இந்தியாவின் குசராத்து மாநிலத்தில் இருக்கும் அகமதாபாத் மாவட்டத்தில் அமைந்துள்ள ஒரு நகாராட்சி ஆகும்.
 
## மக்கள் தொகையியல்

2009 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 45,000 ஆகும். இம்மக்கள் தொகையில் 53 விழுக்காடு நபர்கள் ஆண்கள் மற்றும் 47 விழுக்காடு நபர்கள் பெண்கள் ஆவர். பவ்லா நகரின் படிப்பறிவு சதவீதம் 69.7% ஆகும். இது  நாட்டின் சராசரி படிப்பறிவு சதவீதமான  59.5% என்பதை விட அதிகமாகும். படிப்பறிவில் ஆண்களின் சதவீதம் 76.8% மற்றும் பெண்களின் படிப்பறிவு சதவீதம் 61.7% ஆகும். மக்கள் தொகையில் 13 சதவீதத்தினர் ஆறு வயதிற்கு உட்பட்டவர்களாக உள்ளனர்.

## மேற்கோள்கள்

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:அகமதாபாத் மாவட்டம்
பொபால்

**பொபால்** *(Bopal)* என்பது இந்தியாவின் குசராத்து மாநிலத்தில் இருக்கும் அகமதாபாத் மாவட்டத்தில் அமைந்துள்ள ஒரு நகராட்சி ஆகும்.

## மக்கள் தொகையியல்

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டிற்கு அமைவாக இந்நகரின் மக்கள் தொகை 12,181 ஆகும். இம்மக்கள் தொகையில் 53 விழுக்காடு நபர்கள் ஆண்கள் மற்றும் 47 விழுக்காடு நபர்கள் பெண்கள் ஆவர். பொபால் நகரின் படிப்பறிவு சதவீதம் 80% ஆகும். இது  நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 84% மற்றும் பெண்களின் படிப்பறிவு சதவீதம் 75% ஆகும். 

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இங்கு 12,181 மக்கள் வாழ்ந்து வந்தனர். 2011 இல் இடம்பெற்ற கணக்கெடுப்பிற்கு அமைவாக தற்போது இங்கு 34,030 மக்கள் வாழ்கின்றனர்.

## மேற்கோள்கள்

## வெளி இணைப்புகள்
* https://www.google.com/maps/place/Bopal
பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:அகமதாபாத் மாவட்டம்
1542

ஆண்டு **1542** (MDXLII) பழைய யூலியன் நாட்காட்டியில் ஞாயிற்றுக்கிழமையில் துவங்கிய சாதாரண ஆண்டு ஆகும்.

## நிகழ்வுகள்
* பெப்ரவரி 2 - கிறித்தொவாடோ ட காமா தலைமையிலான போர்த்துக்கீசப் படைகள் முசுலிம்களின் கட்டுப்பாட்டில் இருந்த எத்தியோப்பியாவின் வடக்குப் பகுதியைக் கைப்பற்றினர்.
* பெப்ரவரி 13 - இங்கிலாந்தின் எட்டாம் ஹென்றியின் ஐந்தாவது மனைவி கத்தரீன் ஹவார்ட் முறைபிறழ்புணர்ச்சிக் குற்றச்சாட்டின் பேரில் தலை துண்டிக்கப்பட்டுக் கொல்லப்பட்டார்.
* பிரான்சிஸ் சவேரியார் கோவாவை வந்தடைந்தார்.
* சூலை 12 - புனித உரோமைப் பேரரசர் ஐந்தாம் சார்லசு பிரான்சின் முதலாம் பிரான்சிசு மீது போரை அறிவித்தார். இம்முறை இங்கிலாந்தின் எட்டாம் ஹென்றி சார்லசுவுடன் கூட்டுச் சேர்ந்தான். இசுக்கொட்லாந்தின் ஐந்தாம் யேம்சு, முதலாம் சுலைமான் ஆகியோர் பிரான்சுக்கு ஆதரவாக இணைந்தனர்.
* ஆகத்து 24 - ஆடன் ரிக் என்ற இடத்தில் நடந்த சமரில் இசுக்கொட்லாந்து இங்கிலாந்தைத் தோற்கடித்தது.
* டிசம்பர் 14 - தந்தை ஐந்தாம் யேம்சு இறந்ததை அடுத்து, அவரது ஒரு மாதக் குழந்தை ஸ்காட்லாந்தின் முதலாம் மேரி அரசியானாள்.
* சப்பானுடனான மேற்குலகின் முதலாவது ஏற்பட்டது. சீனா நோக்கிச் சென்ற போர்த்துக்கீசக் கப்பல் வழிதவறி சப்பானை வந்தடைந்தது.

## பிறப்புகள்
* சூன் 24 - சிலுவையின் புனித யோவான், எசுப்பானியப் புனிதர் (இ. 1591)
* அக்டோபர் 1 - மரியம் உசு-சமானி, முகலாயப் பேரரசி (இ. 1623)
* அக்டோபர் 4 - ராபர்ட் பெல்லார்மின், இத்தாலியப் புனிதர் (இ. 1621)
* அக்டோபர் 15 - அக்பர், முகலாயப் பேரரசர் (இ. 1605)
* டிசம்பர் 8 - ஸ்காட்லாந்தின் முதலாம் மேரி (இ. 1587)

## இறப்புகள்
* அச்சுத தேவ ராயன், விஜயநகரப் பேரரசன் (பி. 1529)
* கேத்தரின் ஹோவார்டு, இங்கிலாந்தின் எட்டாம் ஹென்றியின் ஐந்தாவது மனைவி, இங்கிலாந்து அரசி (பி. 1523)

## மேற்கோள்கள்
மகாநகரி விரைவுவண்டி

thumb | வலதுமகாநகரி விரைவுவண்டி, இந்திய இரயில்வே இயக்கும் விரைவுவண்டியாகும். இந்த வண்டி மும்பையில் இருந்து கிளம்பி வாரணாசி வரை சென்று திரும்பும்.

## நிறுத்தங்கள்
*மும்பை சி.எஸ்.டி
*தாதர்
*டாணே
*கல்யாண் சந்திப்பு
*இகத்புரி
*நாசிக் ரோடு
*மன்மாடு சந்திப்பு
*ஜள்காவ் சந்திப்பு
*புசாவள் சந்திப்பு
*புர்ஹான்பூர்
*நேபாநகர்
*காண்டுவா சந்திப்பு
*இட்டர்சி சந்திப்பு
*பிபரியா
*நரசிங்கபூர்
*மதன் மகால்
*ஜபல்பூர் சந்திப்பு
*கட்னி சந்திப்பு
*மைஹார்
*சத்னா சந்திப்பு
*மணிக்பூர் சந்திப்பு
*சிவோகி சந்திப்பு
*விந்தியாச்சல்
*மிர்சாபூர்
*சுனார்
*காசி
*வாரணாசி சந்திப்பு

## சான்றுகள்

பகுப்பு:இந்திய  இரயில்வே
1543

ஆண்டு **1543** (MDXLIII) பழைய யூலியன் நாட்காட்டியில் திங்கட்கிழமையில் துவங்கிய சாதாரண ஆண்டு ஆகும். இவ்வாண்டு பொதுவாக அறிவியல் புரட்சி ஆரம்பமான நாளாகக் கருதப்படுகிறது.

## நிகழ்வுகள்
* பெப்ரவரி 11 - இங்கிலாந்தின் எட்டாம் ஹென்றி பிரான்சிற்கு எதிராக புனித உரோமைப் பேரரசன் ஐந்தாம் சார்லசுவுடன் சேர்ந்தான்.
* பெப்ரவரி 21 - எத்தியோப்பிய-போர்த்துக்கீசக் கூட்டுப் படைகள் வாய்னா டாகா நகரில் 14,000 படைகளைக் கொண்ட அகமது இப்னு இப்ராகிம் அல்-காசி சுல்தானின் படைகளைத் தோற்கடித்தனர்.
* மார்ச் - இங்கிலாந்து நாடாளுமன்றம் வேல்சில் கவுண்டிகளை அமைத்து வேல்சுக்கான நாடாளுமன்றப் பிரதிநிதித்துவத்தை சீரமைத்தது.
* மே - நியூரம்பெர்க்கில் நிக்கோலாஸ் கோப்பர்னிக்கஸ் ஞாயிற்றுமைய அண்டம் குறித்த தனது புகழ் பெற்ற நூலை வெளியிட்டார். கோப்பர்னிக்கசு மே 24 அன்று தனது 70வது அகவையில் காலமானார்.
* சூன் - அன்Dறியாசு வெசாலியசு மனித உடற்கூற்றியல் தொடர்பான புகழ்பெற்ற நூலை வெளியிட்டார்.
* சூலை 12 - இங்கிலாந்தின் எட்டாம் ஹென்றி கேத்தரின் பார் என்பவரைத் திருமணம் புரிந்தார். இது அவரது ஆறாவதும் கடைசியுமான திருமணமாகும். திருமண நிகழ்வில் முதலாம் எலிசபெத் கலந்து கொண்டார். 
* சூலை - இங்கிலாந்தின் எட்டாம் ஹென்றியின் மகள்மாரான முதலாம் மேரி, எலிசபெத் ஆகியோரை இங்கிலாந்தின் அரச வாரிசுகளாக அந்நாட்டு நீதிமன்ரம் அறிவித்தது.
* சப்பானில் கரையொதுங்கிய போர்த்துக்கீசக் கப்பலில் இருந்து முதலாவது சுடுகலன்களைப் பெற்றனர்.
* எசுப்பானியப் பேரரசில் உள்ள பழங்குடி இந்தியர்கள் விடுதலை பெற்றவர்களாக அறிவிக்கப்பட்டனர்.
* பராக்கிரம குலசேக பாண்டியனின் ஆட்சி ஆரம்பம்.

## பிறப்புகள்

## இறப்புகள்

* மே 24 - நிக்கோலாஸ் கோப்பர்னிக்கஸ், கணிதவியலாளர், வானியலாளர் (பி. 1473)

## மேற்கோள்கள்
யமுனா நகர்

**யமுனா நகர்**, இந்திய மாநிலமான அரியானாவிலுள்ள யமுனா நகர் மாவட்டத்தின் தலைநகராகும்.

## அரசியல்
இந்த நகரம் யமுனா நகர் சட்டமன்றத் தொகுதிக்கும், அம்பாலா மக்களவைத் தொகுதிக்கும் உட்பட்டது.

## சுற்றுலா
இந்த நகரம் சிவாலிக் மலையின் அடிவாரத்தில் அமைந்துள்ளது.

## போக்குவரத்து

இந்த தொடர்வண்டி நிலையம் அம்ரித்சர் - கொல்கத்தா வழித்தடத்தில் அமைந்துள்ளது.

இங்கிருந்து பானிப்பட், அம்பாலா, குருச்சேத்திரம், ரோத்தக் உள்ளிட்ட நகரங்களை சாலைவழியில் சென்றடையலாம்.

## மேற்கோள்கள்

## வெளி இணைப்புகள்
* யமுனா நகர் மாவட்ட அரசின் தளம் 

பகுப்பு:யமுனா நகர் மாவட்டம்
பகுப்பு:அரியானா மாநிலத்திலுள்ள ஊர்களும் நகரங்களும்
பாரத் பல்கலைக்கழகம்

**பாரத் பல்கலைக்கழகம்** (*Bharath University*) அல்லது **பாரத் உயர்கல்வி மற்றும் ஆய்வுக் கழகம்** (**BIHER**) அல்லது **பாரத் அறிவியல் மற்றும் தொழினுட்பக் கழகம்** (**BIST**) தமிழ்நாட்டில் சென்னையில் அமைந்துள்ள  நிகர்நிலைப் பல்கலைக்கழகமும், உயர்கல்விக்கான இந்திய நிறுவனமும் ஆகும்.  பல்கலைக்கழக மானியக் குழு அங்கீகரித்துள்ள இந்தப் பல்கலைக்கழகத்திற்கு  தேசிய மதிப்பீடு மற்றும் தரச்சான்று அவை 'ஏ' தரநிலை வழங்கியுள்ளது.

## வரலாறு

பாரத் பல்கலைக்கழகம் 1984ஆம் ஆண்டு எஸ்.ஜகத்ரட்சகனால் பாரத் பொறியியல் கல்லூரி என நிறுவப்பட்டது.  தமிழ்நாட்டில் துவக்கத்தில் நிறுவப்பட்ட தன்னாட்சி பெற்ற பொறியியல் கல்லூரிகளில் இது  ஒன்றாக இருந்தது. இந்தப் பொறியியல் கல்லூரி முதலில் சென்னைப் பல்கலைக்கழகத்துடனும் பின்னர்  அண்ணாப் பல்கலைக்கழகத்துடனும் இணைக்கப்பட்டிருந்தது. 2002ஆம் ஆண்டில்  பல்கலைக்கழக மானியக் குழு இக்கல்லூரிக்கு நிகர்நிலைப் பல்கலைக்கழக நிலையை  வழங்கியது. அப்போது இதன் பெயர் *பாரத் உயர்கல்வி மற்றும் ஆய்வுக் கழகம்* என மாற்றப்பட்டது. செப்டம்பர் 2006இல்  நிகர்நிலைப் பல்கலைக்கழகங்கள் தங்கள் பெயர்களில் *பல்கலைக்கழகம்* என்ற ஒட்டை வைத்துக்கொள்ளலாம் என்ற பல்கலைக்கழக மானியக் குழுவின் அறிவிப்பினை அடுத்து இதன் பெயர் *பாரத் பல்கலைக்கழகம்* என மாற்றப்பட்டது.
## வளாகங்கள்

பாரத் பல்கலைக்கழகம் நான்கு வளாகங்களிலிருந்து செயல்படுகின்றது.  இவற்றில் மூன்று சென்னையிலும் ஒன்று புதுச்சேரியிலும் உள்ளன.

### பாரத் அறிவியல் மற்றும் தொழினுட்பக் கழகம், [[சென்னை]]

இதுவே 1984இல் நிறுவப்பட்ட முதன்மை வளாகமாகும். இது துவக்கத்தில் 'பாரத் பொறியியல் கல்லூரி' என்று பெயரிடப்பட்டிருந்தது. 2002ஆம் ஆண்டில் நிகர்நிலைப் பல்கலைக்கழக நிலை எய்தியபோது, இதன் பெயர் 'பாரத் உயர்கல்வி மற்றும் ஆய்வுக் கழகம்' என மாற்றப்பட்டது. 2003இல் 'பாரத் பல்கலைக்கழகம்' உருவானபோது, இக்கல்லூரிக்கு 'பாரத் அறிவியல் மற்றும் தொழினுட்பக் கழகம்' எனப் பெயரிடப்பட்டது.

### ஸ்ரீ பாலாஜி மருத்துவக் கல்லூரி மற்றும் மருத்துவமனை, சென்னை
இக்கல்லூரி 2004ஆம் ஆண்டில் நிறுவப்பட்டது.
இதே வளாகத்தில் ஸ்ரீ பாலாஜி செவிலியர் கல்லூரியும் உள்ளது.

### ஸ்ரீ இலட்சுமி நாராயணா மருத்துவ அறிவியல் கழகம், [[புதுச்சேரி]]
இக்கல்லூரி 2007ஆம் ஆண்டில் நிறுவப்பட்டது.

### ஸ்ரீ பாலாஜி பல் மருத்துவக் கல்லூரி மற்றும் மருத்துவமனை, சென்னை
இக்கல்லூரி 2002ஆம் ஆண்டில் நிறுவப்பட்டது.
இதே வளாகத்தில் 2007ஆம் ஆண்டில் ஸ்ரீ பாலாஜி இயன்முறை மருத்துவக் கல்லூரி நிறுவப்பட்டுள்ளது.

## சகோதர நிறுவனங்கள்

*தாகூர் பொறியியல் கல்லூரி, சென்னை (நிறுவல்: 1998, இணைப்பு: அண்ணா பல்கலைக்கழகம்),
*தாகூர் மருத்துவக் கல்லூரி, சென்னை (நிறுவல்: 2010, இணைப்பு:  தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்),
*ஜெருசேலம் பொறியியல் கல்லூரி, சென்னை (நிறுவல்: 1994, இணைப்பு:  அண்ணா பல்கலைக்கழகம்),
*ஸ்ரீ இலட்சுமி அம்மாள் பொறியில் கல்லூரி, சென்னை (நிறுவல்: 2001, இணைப்பு: அண்ணா பல்கலைக்கழகம்),
*பாரத் பல்நுட்பக் கல்லூரி, சென்னை (நிறுவல்: 1995, ஏற்பு: அகில இந்திய தொழில்நுட்பக் கல்விக் குழு).

## மேற்சான்றுகள்

## வெளி இணைப்புகள்
*அலுவல்முறை வலைத்தளம்

பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:நிகர்நிலைப் பல்கலைக்கழகங்கள்
சூரியத் தொலைநோக்கி

**சூரியத் தொலைநோக்கி** *(Helioscope)* என்பது சூரியனையும் சூரியப்புள்ளிகளையும் உற்றுநோக்கி ஆராய உதவும் ஒரு கருவியாகும். 1578 முதல் 1643 வரையிலான காலத்தைச் சார்ந்த பெனிதெட்டோ காசிடெல்லி முதன்முதலில் இத்தொலை நோக்கியை உபயோகித்தார். பின்னர் 1564 முதல் 1642 வரையிலான காலத்தைச் சார்ந்த கலீலியோ இத்தொலை நோக்கியை மேம்படுத்தினார். தொலைநோக்கியைப் பயன்படுத்தி சூரியனின் பிம்பத்தை இருட்டறையில் தொங்கவிடப்பட்டுள்ள ஒரு வெள்ளைக் காகிதத்தில் படம்பிடிப்பது இம்முறையின் வழிமுறையாகும்

1575 முதல் 1650 வரையிலான காலத்தைச் சார்ந்த கிரிசுதோப் சிகீனர் அவருடைய சூரியப்புள்ளி உற்றுநோக்கல் ஆய்வுக்கு உதவியாக முதன்முதலில் சூரியத் தொலைநோக்கியை வடிவமைத்தார்.

## மேற்கோள்கள்

பகுப்பு:தொலைநோக்கிகள்
பகுப்பு:ஒளியியல் கருவிகள்
கர்னால்

**கர்னால்**, இந்திய மாநிலமான அரியானாவிலுள்ள கர்னால் மாவட்டத்தின் தலைநகராகும். இது தேசிய தலைநகரப் பகுதியில் அமைந்துள்ளது.இது டெல்லியில் இருந்து 100 கி.மீ தூரத்தில் உள்ளது.

## அரசியல்
இது கர்னால் சட்டமன்றத் தொகுதிக்கும், கர்னால் மக்களவைத் தொகுதிக்கும் உட்பட்டது.

## போக்குவரத்து

## சான்றுகள்

## இணைப்புகள்

* கர்னால் மாவட்ட அரசின் தளம் 

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:கர்னால் மாவட்டம்
என். சுரேஷ்ராஜன்

**சுரேஷ்ராஜன் (Suresh Rajan)** என்பவர் ஒரு தமிழக அரசியல்வாதி மற்றும் தமிழக சுற்றுலாத்துறை முன்னாள் அமைச்சராவார். இவர் 31 மார்ச் 1963 அன்று நாகர்கோயிலில் பிறந்தவர். இவர் முதுகலைப் பட்டம் பெற்றவர். இவர் தன் அரசியல் வாழ்வை தி.மு.க. இளைஞரணியில் இருந்து துவக்கினார். தமிழக சட்டமன்ற உறுப்பினராக 1996 ஆம் ஆண்டு கன்னியாகுமரி சட்டமன்றத் தொகுதியில் இருந்து தேர்ந்தெடுக்கப்பட்டார்.  2001 ஆண்டைய சட்டமன்றத் தேர்தலில் போட்டியிட்டு தோல்வியுற்றார். மீண்டும் 2006 ஆண்டைய தேர்தலில் வெற்றி பெற்று சுற்றுலா மற்றும் பத்திரபதிவுதுறை அமைச்சராகப் பணியாற்றினார். 2011-ல் நடந்த தேர்தலில் கன்னியாகுமரி தொகுதியில் போட்டியிட்டுத் தோல்வியடைந்தார். கன்னியாகுமரி கிழக்கு மாவட்ட திமுக செயலாளராகப் பணியாற்றி வருகிறார்.
## மேற்கோள்கள்

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:தமிழக முன்னாள் அமைச்சர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
எலனாபாத் சட்டமன்றத் தொகுதி

**எலனாபாத் சட்டமன்றத் தொகுதி**, இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது சிர்சா மக்களவைத் தொகுதிக்கு உட்பட்டது.

## தொகுதிக்கு உட்பட்ட இடங்கள்
இந்த தொகுதியில் சிர்சா மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
* எலனாபாத் வட்டம்
* சிர்சா வட்டத்துக்கு உட்பட்ட மதோசிங்கானா, மல்லேகன், நதுசரி கலான், சஹர்வாலா, ஜமால் ஆகியவை

## சட்டமன்ற உறுப்பினர்
*2014 முதல் இன்று வரை : அபய் சிங் சௌதாலா (இந்திய தேசிய லோக் தளம்)

## சான்றுகள்

பகுப்பு:சிர்சா மாவட்டம்
பகுப்பு:அரியானா சட்டமன்றத் தொகுதிகள்
ரேவாரி

**ரேவாரி**, இந்திய மாநிலமான அரியானாவிலுள்ள ரேவாரி மாவட்டத்தின் தலைநகரம் ஆகும்.

## அரசியல்
இது ரேவாரி சட்டமன்றத் தொகுதிக்கும், குர்கான் மக்களவைத் தொகுதிக்கும் உட்பட்டது.

## போக்குவரத்து

*இந்திரா காந்தி பன்னாட்டு வானூர்தி நிலையம், புது தில்லி -  75 கி.மீ

## மக்கள்
இங்கு 140,864 மக்கள் வசிக்கின்றனர். இவர்களில் 74,689 பேர் ஆண்கள், 66,175 பேர் பெண்கள் ஆவர்.

## அனைத்திந்திய மருத்துவ அறிவியல் கழகம் ரேவாரி
அகில இந்திய மருத்துவ அறிவியல் நிறுவனம், ரேவாரி (AIIMS Rewari) அரியானா மாநிலத்தில் உருவாகும் முதல் அனைத்திந்திய மருத்துவ அறிவியல் கழக மருத்துவக் கல்வி மற்றும் மருத்துவ சேவை நிறுவனம் ஆகும். இந்த நிறூவனம் ரேவாரி மாவட்டத்தின் மஜ்ரா–பலாகி பகுதிக்குச் சமிபத்தில், சீதாடூங்க்ரா கிராமச் சாலையின் அருகிலுள்ள நகரப்புற பகுதியில் அமைந்துள்ளது. இந்த வளாகம் சுமார் 210 ஏக்கர் (85 ஹெக்டேயர்) நிலப் பரப்பைக் கொண்டுள்ளது.

அனைத்திந்திய மருத்துவ அறிவியல் கழகம் ரேவாரியில் சுமார் 750 படுக்கைகளுடன் கூடிய மருத்துவமனை அமைக்கத் திட்டமிடப்பட்டுள்ளது. இந்தியாவின் பிற நிறுவனங்களைப் போலவே, இங்கும் இளநிலை மருத்துவப் படிப்பிற்கான சேர்க்கை நீட் (இளநிலை) தேர்வு மூலம் மேற்கொள்ளப்படும். இந்த நிறுவனம் 100 இளநிலை மருத்துவ பட்டப்படிப்பு இருக்கைகளையும் 60 இளநிலை அறிவியல் செவிலியர் படிப்பிற்கான இடங்களையும் கொண்டுள்ளது.

## மேற்கோள்கள்

## இணைப்புகள்
*   ரேவாரி மாவட்ட அரசின் தளம் 

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:ரேவாரி மாவட்டம்
ரேவாரி சட்டமன்றத் தொகுதி

**ரேவாரி சட்டமன்றத் தொகுதி**, இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது குர்கான் மக்களவைத் தொகுதிக்கு உட்பட்டது.

## தொகுதிக்கு உட்பட்ட இடங்கள்
இந்த தொகுதியில் ரேவாரி மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
* ரேவாரி வட்டத்தில் உள்ள ரேவாரி, சங்வாரி, குதப்பூர் மோலா, பத்நியாவாஸ், ஹன்சகா, சில்லார், ககோடியா, தோகி, பிகானேர், கிஷன்கட், மீர்ப்பூர், கோகல்கட், மசானி, தருஹேரா, மல்புரா, கடி அலாவல்பூ, கடாவலி ஆகிய ஊர்கள்

## சட்டமன்ற உறுப்பினர்
*2014 முதல் இன்று வரை : ரண்தீர் சிங் கப்ரிவாஸ் (பாரதிய ஜனதா கட்சி)

## சான்றுகள்

பகுப்பு:ரேவாரி மாவட்டம்
பகுப்பு:அரியானா சட்டமன்றத் தொகுதிகள்
ஜகாதரி சட்டமன்றத் தொகுதி

**ஜகாதரி சட்டமன்றத் தொகுதி**, இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது அம்பாலா மக்களவைத் தொகுதிக்கு உட்பட்டது.

## தொகுதிக்கு உட்பட்ட இடங்கள்
இந்த தொகுதியில் யமுனா நகர் மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
* சச்ரவுலி வட்டம்
* ஜகாதரி வட்டத்தில் உள்ள ஜகாதரி, அர்னவுலி ஆகிய ஊர்கள்

## சட்டமன்ற உறுப்பினர்
*2014 முதல் இன்று வரை : கன்வர் பால் (பாரதிய ஜனதா கட்சி)

## சான்றுகள்

பகுப்பு:யமுனா நகர் மாவட்டம்
பகுப்பு:அரியானா சட்டமன்றத் தொகுதிகள்
பரீதாபாத் சட்டமன்றத் தொகுதி

**பரீதாபாத் சட்டமன்றத் தொகுதி**, இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது பரீதாபாத் மக்களவைத் தொகுதிக்கு உட்பட்டது.

## தொகுதிக்கு உட்பட்ட இடங்கள்
இந்த தொகுதியில் பரிதாபாத் மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
* பரிதாபாத் வட்டத்தில் உள்ள பரீதாபாத் நகராட்சியின் 9, 17, 18, 19, 20, 21 ஆகிய வார்டுகள்

## சட்டமன்ற உறுப்பினர்
*2014 முதல் இன்று வரை : விபுல் கோயல் (பாரதிய ஜனதா கட்சி)

## சான்றுகள்

பகுப்பு:பரீதாபாது மாவட்டம்
பகுப்பு:அரியானா சட்டமன்றத் தொகுதிகள்
மஹம் சட்டமன்றத் தொகுதி

**மஹம் சட்டமன்றத் தொகுதி**, இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது ரோத்தக் மக்களவைத் தொகுதிக்கு உட்பட்டது.

## தொகுதிக்கு உட்பட்ட இடங்கள்
இந்த தொகுதியில் ரோத்தக் மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
* ரோத்தக் வட்டத்தில் உள்ள சிங்கபுரா, சமர்கோபால்பூர், கரோட்டி, தோப், பகு அக்பர்பூர் ஆகிய ஊர்கள்
* மஹம் வட்டம்

## சட்டமன்ற உறுப்பினர்
*2014 முதல் இன்று வரை : ஆனந்த் சிங் டாங்கி (இந்திய தேசிய காங்கிரசு)

## சான்றுகள்

பகுப்பு:ரோத்தக் மாவட்டம்
பகுப்பு:அரியானா சட்டமன்றத் தொகுதிகள்
ஷாஹாபாத் சட்டமன்றத் தொகுதி

**ஷாஹாபாத் சட்டமன்றத் தொகுதி**, இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது குருச்சேத்திர மக்களவைத் தொகுதிக்கு உட்பட்டது.

## தொகுதிக்கு உட்பட்ட இடங்கள்
இந்த தொகுதியில் குருச்சேத்திர மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
* ஷாஹாபாத் வட்டம்
* தானேசர் வட்டத்தில் உள்ள துராலா
* பெகோவா வட்டத்தில் உள்ள தோல், அஜ்ராவர், சாந்தி நகர் உர்ப் குர்தி ஆகிய ஊர்கள்

## சட்டமன்ற உறுப்பினர்
*2014 முதல் இன்று வரை : கிஷன் குமார் (பாரதிய ஜனதா கட்சி)

## சான்றுகள்

பகுப்பு:குருச்சேத்திர மாவட்டம்
பகுப்பு:அரியானா சட்டமன்றத் தொகுதிகள்
அட்டேலி சட்டமன்றத் தொகுதி

**அட்டேலி சட்டமன்றத் தொகுதி** (*Ateli Assembly constituency*) இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது பிவானி - மகேந்திரகட் மக்களவைத் தொகுதிக்கு உட்பட்டது.

## தொகுதிக்கு உட்பட்ட இடங்கள்
இந்த தொகுதியில் மகேந்திரகட் மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
* நார்னவுல் வட்டத்தில் உள்ள அட்டேலி என்ற ஊரும்,
* மகேந்திரகட் வட்டத்தில் உள்ள தனுண்டா, கனினா ஆகிய ஊர்களும்

## சட்டமன்ற உறுப்பினர்
*2014 முதல் இன்று வரை : சந்தோஷ் யாதவ் (பாரதிய ஜனதா கட்சி)

## சான்றுகள்

பகுப்பு:மகேந்திரகட் மாவட்டம்
பகுப்பு:அரியானா சட்டமன்றத் தொகுதிகள்